Kauno miesto kamerinis teatras

Kauno kamerinis teatras – savivaldybės įvairaus žanro teatras Kaune, Kęstučio g. 74A.

Pavadinimų kaita 
 1976 m. Jaunimo muzikinė studija
 1978 m. Kauno jaunimo teatras-studija
 1986 m. Kauno jaunimo kamerinis teatras
 nuo 2005 m. Kauno kamerinis teatras
 nuo 2016 m. Kauno miesto kamerinis teatras

Istorija 
Kauno kamerinis teatras veiklą pradėjo 1976 m. kaip Stanislovo Rubinovo Jaunimo muzikinė studija. Pirmasis spektaklis – Giedriaus Kuprevičiaus opera „Ten, viduje“ suvaidinta 1977 metais. 1986 m. studijai suteiktas profesionalaus teatro statusas. Studija pavadinta Kauno jaunimo kameriniu teatru. 1987 m. teatras Kaune surengė tarptautinį festivalį „Jaunasis teatras 87“. 1991 m. teatrui suteiktos nuolatinės patalpos. Nuo 2005 m. Kauno kamerinis teatras. Nuo 2009 m. Kauno kamerinio teatro iniciatyva Kaune vyksta tarptautinis monospektaklių festivalis „MonoBaltija“.

Nuo 1986 m. Kauno kamerinis teatras dalyvauja Lietuvos ir tarptautiniuose teatrų festivaliuose, yra ne kartą juose apdovanotas. Teatras gastroliavo Rusijoje, Čekijoje, Suomijoje, kitose šalyse. Kiekvieną sezoną Kauno kamerinis teatras parengia tris premjeras, viena jų skiriama vaikams. Teatro spektakliai skirtingi žanrais ir forma. Teatro pjeses kuria poetė, aktorė, dramaturgė Daiva Čepauskaitė.

Režisieriai 
 Stanislovas Rubinovas, teatro įkūrėjas, režisierius, meno vadovas
 Aleksandras Rubinovas, aktorius, režisierius (iki 2016 m.)

Aktoriai 
Pirmoji studija:
Rimas Čiurlionis, Gintarė Jautakaitė, Liongina Juodžiukynaitė, Aurelija Kairytė, Genovaitė Karaliūnaitė, Arūnas Navalinskas, Saulius Mackevičius, Audronė Paškonytė, Linas Pečiūra, Romas Poliūnas, Audra Stasiukonytė, Ramunė Širbinskaitė, Arūnas Vaičiūnas, Artūras Vasiljevas, Julius Vilnonis, Ričardas Žekevičius

Vėliau teatre vaidmenis kūrė:
Mindaugas Ancevičius, Gabrielė Aničaitė, Rita Atraškevičiūtė, Saulius Bakanas, Gintautas Bejeris, Eugenija Bendoriūtė, Margarita Beresnevaitė, Jonas Čepulis, Dana Dičkutė, Kęstutis Eiva, Artūras Galusevičius, Paulius Jaruševičius, Romas Kaulinis, Raimonda Kimbaraitė, Antanas Kišūnas, Donatas Kizinis, Jūratė Kluoniūtė, Kęstutis Krasauskas, Liubomiras Laucevičius, Audrius Miečius, Viktoras Mutkaris, Daiva Narušytė, Liuda Nikonova, Sonata Paliulytė, Lina Petrauskaitė, Leila Pikk, Goda Piktytė, Nomeda Pilėnaitė, Saulius Pirinauskas, Giedra Purlytė, Petras Venslovas, Gintaras Ramonas, Algimantas Slėnys, Mira Solovej, Gintaras Šileika, Saulius Urbonas, Irena Viplentaitė, Saulius Zakaras, Marcelė Zikaraitė, Darius Žiūra
 
Kameriniame teatre karjerą pradėjo:
Valdis Aleksaitis, Rolandas Atkočiūnas, Neringa Bulotaitė, Algirdas Dainavičius, Redita Dominaitytė, Dainius Gavenonis, Vesta Grabštaitė, Jurga Kalvaitytė, Arvydas Lebeliūnas, Birutė Mar, Birutė Prekevičiūtė, Virginijus Pupšys, Ieva Zelionkaitė, Aleksandras Rubinovas, Daiva Škelevaitė, Egidijus Tamošiūnas, Violeta Steponkutė. 

Dabartinė teatro trupė:
Jonas Baranauskas, Simona Bladženauskaitė, Vytautas Gasiliūnas, Kristina Kazakevičiūtė, Alma Masiulionytė, Edita Niciūtė.

Šaltiniai

Nuorodos 
 Kauno kamerinis teatras 

Kauno teatrai